́сенъ: ́те мучениколю́бцы всѝ, ли́къ соста́вимъ, вѣнцы̀ похвала́ми плету́ще, и честну́ю главу̀ великомч҃ника хрс̑то́ва геѡ́ргіа но́вагѡ вѣнча́юще, напослѣ́докъ лѣ́тѡмъ въ средцѣ̀ гра́дѣ муче́нія две́рь до́брѣ проше́дшагѡ: се́й бо храбо́рникъ, хрс̑то́вою воѡружи́вся вѣ́рою, въ по́двигъ вни́де му́жественнѣ, и хрс̑та̀ исповѣ́да сн҃а бж҃ія и бг҃а, творца̀ и судію̀ вся́ческихъ, предъ тмочи́сленнымъ наро́домъ, и моаме́ѳова преда̂нія и зако́ны, и учє́нія єгѡ̀ до конца̀ низложѝ, мучи́теля и царя̀ безбо́жнаго сели́ма ту́рскаго попра́въ, му́ченикѡмъ бы́сть ѻ́бразъ и подписа́ніе